रुपये में गिरावट से निफ्टी में लाभ 8% घटा : क्रिसिल  
क्रिसिल ने कहा कि डॉलर के मुकाबले रुपया में गिरावट के चलते निफ्टी कंपनियों के पिछली तिमाही नतीजों में 4,800 करोड़ की विदेशी मुद्रा का नुकसान हुआ है।
रेटिंग एजेन्सी क्रिसिल ने मंगलवार को कहा कि डॉलर के मुकाबले रुपया में गिरावट के चलते निफ्टी कंपनियों के जुलाई-सितंबर तिमाही नतीजों में 4,800 करोड़ रुपये का विदेशी मुद्रा का नुकसान हुआ है। नेशनल स्टाक एक्सचेंज की निफ्टी में 50 कंपनियों के शेयर शामिल हैं।  क्रिसिल ने एक अध्ययन में कहा कि किसी एक तिमाही में मुद्रा की विनिमय दरों में उतार-चढ़ाव के चलते यह सबसे बड़ा नुकसान है। पिछले पांच साल में इन कंपनियों का विदेशी ऋण करीब तीन गुना बढ़ा है और रुपया में तेज गिरावट के चलते उन्हें यह नुकसान हुआ है।